(અ) આ અંતિમ ઈમામને બાકીના ૧૧ની જેમ જાહેર કરી દે અને ઝાલીમો અને અત્યાચારીઓ અલ્લાહની આ છેલ્લી હુજ્જતને પણ કતલ કરી નાખે. (બ) આ અંતિમ હુજ્જતના રક્ષણ માટે દુનિયાનો નિયમ બદલી નાખવામાં આવે. એટલે ઈમામ જાહેર રહે અને લોકો તલવાર ચલાવે તો અસર ન થાય, ઝેર આપે તો અસર ન થાય. સામે હાજર હોય અને લોકો તીર ચલાવે અને અસર ન થાય. દુનિયાના નિયમનો જબ્ર વડે ફેરફાર કરવો એ અલ્લાહની સુન્નતની વિરૂધ્ધ છે. (ક) આ અંતિમ હુજ્જતને દુનિયામાંથી ઉપાડી લેવામાં આવે. આ સંજોગોમાં દુનિયાનો નિઝામ નાશ પામશે. કારણ કે દુનિયાનું અસ્તિત્વ ચાલુ રાખવા માટે એક હુજ્જતનું હોવું જરૂરી છે. (ખ) આ હુજ્જતને આ ઝમીન પર બાકી રાખવામાં આવે, કાએનાતના નિઝામને સંબંધીત અલ્લાહની સુન્નત બદલવામાં ન આવે, આ આખરી હુજ્જતને દુનિયાની નઝરથી દૂર કરી દેવામાં આવે એવી રીતે દૂર કરવામાં આવે કે સામે રહે, મુલાકાત કરે પણ લોકો ઓળખી ન શકે અને આ ક્રમ ત્યાં સુધી ચાલુ રહે જ્યાં સુધી લોકો પોતાના ઇખત્યારથી તેની તાબેદારી માટે સંપૂર્ણ રીતે તૈયાર ન થાય.